Diari Oficial de la Generalitat Valenciana


Sumari del DOGV 4892, del 26-11-2004 (2004/11116)

Notificació a Tuiplay, SL.
--------------------------

### Dades del document

Número de DOGV
:   4892

Data del DOGV
:   26-11-2004

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2004/11751


Organisme emissor
:   Conselleria d'Economia, Hisenda i Ocupació

Tipus de document
:   Anunci

Notificació a Tuiplay, SL. [2004/X11709]
  
Per acord del president de la Comissió Tècnica del Joc en els expedients administratius que després es detallaran, a l'empara del que disposen els articles 58 i 59 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, es notifica a la persona interessada que a continuació s'expressa l'acord següent
  
?Vistos els antecedents que hi ha en esta Comissió Tècnica del Joc s'ha pogut comprovar que la mercantil Tuiplay, SL, amb domicili social al carrer Alfonso Gómez, núm. 35 de Madrid, inscrita en el Registre de Comercials i Distribuïdors de Material de Joc de la Comunitat Valenciana amb el número DI-101 no ha sol·licitat dins del termini i en la forma adient la renovació de l'autorització d'inscripció.
  
Antecedents de fets
  
1. Que segons es desprén dels antecedents que hi ha, en data 20 de gener de 1999 la Comissió Tècnica del Joc va procedir a l'autorització i inscripció al Registre de Comercials i Distribuïdors de Material de Joc de la Comunitat Valenciana, amb un període de vigència de cinc anys, comptats a partir de la data de la dita autorització.
  
Fonaments de dret
  
1. Que la Comissió Tècnica del Joc és competent per a resoldre la qüestió plantejada en virtut del que establix el Decret 25/1985, de 25 de juliol, que assigna a esta conselleria les competències en matèria de jocs i el Decret 90/2001, de 22 de maig, del Consell de la Generalitat Valenciana, que aprova el Reglament Orgànic i Funcional de la Conselleria d'Economia, Hisenda i Ocupació; així com la Llei 4/1988, de 3 de juny, del Joc de la Comunitat Valenciana, i el Decret 76/1993, de 28 de juny, del Govern Valencià, pel qual s'aprova el Reglament de Màquines Recreatives i d'Atzar
  
2. Que l'article 14.1 del Reglament de Màquines Recreatives i d'Atzar aprovat pel Decret 155/1998, de 29 de setembre, del Govern Valencià, establix que la inscripció en el Registre de Comercials i Distribuïdors de Material de Joc tindrà una vigència màxima de cinc anys renovables per sol·licitud amb un termini d'antelació de sis mesos; i el punt 2 f) del mateix article establix que és causa de caducitat el transcurs del termini de validesa de l'autorització sense haver sol·licitat la seua renovació dins del termini fixat.
  
3. Que l'empresa Tuiplay, SL, no ha sol·licitat la dita renovació de l'autorització, per la qual cosa esta es troba caducada.
  
Vist això, la Comissió Tècnica del Joc en la reunió de 30 de març de 2004, acorda:
  
Donar de baixa en el Registre de Comercials i Distribuïdors de Material de Joc de la Comunitat Valenciana la inscripció DI-101 de la qual és titular la mercantil Tuiplay, SL, i declarar la caducitat de l'autorització atorgada en data 20 de gener de 1999, en no haver sol·licitat la interessada dins del termini i en la forma adient la preceptiva renovació de l'autorització.
  
S'expedix el present edicte per a la notificació a la persona interessada, i se li comunica que contra esta resolució podrà interposar recurs d'alçada, previ al contenciós administratiu, davant el conseller d'Economia, Hisenda i Ocupació, en el termini d'un mes i amb els requisits assenyalats en els articles 107 i següents de la Llei 4/1999, de modificació de la Llei de Règim Jurídic de les Administracions Públiques i del Procediment Administratiu Comú, de 26 de novembre de 1992.